মিরুতে জন্ম নেওয়া এই ৩২ বছর বয়সী খেলোয়াড় ২০০৭ সালে পাকিস্তানের বিপক্ষে অভিষিক্ত হন। মোট ৬৮টি আন্তর্জাতিক একদিনের ম্যাচে অংশ নিয়ে ৭৭ উইকেট পেয়েছেন তিনি। যদিও দলের হয়ে মাত্র ছয়টি টেস্ট এবং ১০টি টি-টোয়েন্টিতে তাঁকে দেখা গেছে। প্রবীণ বলেন, ‘আমি ক্রিকেট থেকে অবসর নেওয়ার সিদ্ধান্ত নিয়েছি। হঠাৎ করে নয়, বরং অনেক কিছু চিন্তা করেই আমি এমন সিদ্ধান্তে এসেছি। খেলা থেকে আমি অনেক কিছু পেয়েছি। তবে একে বিদায় জানানোর এটিই উপযুক্ত সময়। আমি আমার পরিবার, ভারতীয় ক্রিকেট বোর্ড, ইউপিসিএ, রাজিব শুক্লা স্যারকে ধন্যবাদ জানাতে চাই আমার স্বপ্ন পূরণের সুযোগ দেওয়ার জন্য।’